title: Decizia (UE) 2017/1624 a Parlamentului European din 27 aprilie 2017 privind descărcarea de gestiune pentru execuția bugetului general al Uniunii Europene aferent exercițiului financiar 2015, secțiunea VII – Comitetul Regiunilor

text:
               29.9.2017

               RO

               Jurnalul Oficial al Uniunii Europene

               L 252/133

         DECIZIA (UE) 2017/1624 A PARLAMENTULUI EUROPEAN
   din 27 aprilie 2017
   privind descărcarea de gestiune pentru execuția bugetului general al Uniunii Europene aferent exercițiului financiar 2015, secțiunea VII – Comitetul Regiunilor
   PARLAMENTUL EUROPEAN,

               —

               având în vedere bugetul general al Uniunii Europene aferent exercițiului financiar 2015 (1),

               —

               având în vedere conturile anuale consolidate ale Uniunii Europene pentru exercițiul financiar 2015 [COM(2016) 475 – C8-0275/2016] (2),

               —

               având în vedere Raportul anual al Curții de Conturi referitor la execuția bugetului privind exercițiul financiar 2015, însoțit de răspunsurile instituțiilor (3),

               —

               având în vedere declarația de asigurare (4) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2015 în temeiul articolului 287 din Tratatul privind funcționarea Uniunii Europene,

               —

               având în vedere articolul 314 alineatul (10) și articolele 317, 318 și 319 din Tratatul privind funcționarea Uniunii Europene,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (5), în special articolele 55, 99, 164, 165 și 166,

               —

               având în vedere articolul 94 și anexa IV la Regulamentul său de procedură,

               —

               având în vedere raportul Comisiei pentru control bugetar (A8-0141/2017),

               1.

               acordă secretarului general al Comitetului Regiunilor descărcarea de gestiune pentru execuția bugetului Comitetului Regiunilor aferent exercițiului financiar 2015;

               2.

               își prezintă observațiile în cadrul rezoluției de mai jos;

               3.

               încredințează președintelui sarcina de a transmite prezenta decizie, împreună cu rezoluția Parlamentului, ca parte integrantă a acesteia, Comitetului Regiunilor, Consiliului European, Consiliului, Comisiei, Curții de Justiție a Uniunii Europene, Curții de Conturi, Comitetului Economic și Social European, Ombudsmanului European, Autorității Europene pentru Protecția Datelor și Serviciului European de Acțiune Externă și de a asigura publicarea acestora în Jurnalul Oficial al Uniunii Europene (seria L).

            Președintele

         Antonio TAJANI

            Secretarul general

         Klaus WELLE

      (1)  JO L 69, 13.3.2015.

      (2)  JO C 380, 14.10.2016, p. 1.

      (3)  JO C 375, 13.10.2016, p. 1.

      (4)  JO C 380, 14.10.2016, p. 147.

      (5)  JO L 298, 26.10.2012, p. 1.


title: Decizia (PESC) 2015/1148 a Consiliului din 14 iulie 2015 de modificare a Deciziei 2010/413/PESC privind adoptarea de măsuri restrictive împotriva Iranului

text:
               14.7.2015

               RO

               Jurnalul Oficial al Uniunii Europene

               L 186/2

         DECIZIA (PESC) 2015/1148 A CONSILIULUI
   din 14 iulie 2015
   de modificare a Deciziei 2010/413/PESC privind adoptarea de măsuri restrictive împotriva Iranului
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   întrucât:

               (1)

               La 26 iulie 2010, Consiliul a adoptat Decizia 2010/413/PESC (1) privind adoptarea de măsuri restrictive împotriva Iranului.

               (2)

               La 24 noiembrie 2013, China, Franța, Germania, Federația Rusă, Regatul Unit și Statele Unite, sprijinite de Înaltul Reprezentant al Uniunii pentru afaceri externe și politica de securitate, au ajuns la un acord cu Iranul cu privire la un plan comun de acțiune care stabilește o abordare destinată obținerii unei soluții ample pe termen lung la problema nucleară iraniană. S-a convenit ca procesul care conduce la această soluție amplă să includă, într-o primă etapă, măsuri inițiale convenite de comun acord, care să fie adoptate de ambele părți pentru o perioadă de șase luni și să poată fi reînnoite de comun acord.

               (3)

               La 2 aprilie 2015, China, Franța, Germania, Federația Rusă, Regatul Unit și Statele Unite, sprijinite de Înaltul Reprezentant al Uniunii pentru afaceri externe și politica de securitate, au convenit cu Iranul asupra parametrilor-cheie ai unui plan comun amplu de acțiune (JCPOA).

               (4)

               La 10 iulie 2015, prin Decizia (PESC) 2015/1130 (2), Consiliul a decis să prelungească punerea în aplicare a măsurilor cuprinse în planul comun de acțiune până la 13 iulie 2015.

               (5)

               La 14 iulie 2015, China, Franța, Germania, Federația Rusă, Regatul Unit și Statele Unite, sprijinite de Înaltul Reprezentant al Uniunii pentru afaceri externe și politica de securitate, au ajuns la un acord cu privire la o soluție amplă pe termen lung la problema nucleară iraniană. Prin implementarea cu succes a JCPOA se va asigura caracterul exclusiv pașnic al programului nuclear iranian și ridicarea globală a tuturor sancțiunilor legate de domeniul nuclear.

               (6)

               La 14 iulie 2015, China, Franța, Germania, Federația Rusă, Regatul Unit și Statele Unite, sprijinite de Înaltul Reprezentant al Uniunii pentru afaceri externe și politica de securitate, au convenit cu Iranul asupra prelungirii termenului de implementare a măsurilor cuprinse în planul comun de acțiune pentru a permite încheierea aranjamentelor și pregătirilor necesare pentru implementarea JCPOA.

               (7)

               Prin urmare, suspendarea măsurilor restrictive ale Uniunii specificate în planul comun de acțiune ar trebui să fie prelungită până la 14 ianuarie 2016. Contractele relevante ar trebui executate în termenul respectiv.

               (8)

               Prin urmare, Decizia 2010/413/PESC ar trebui să fie modificată în mod corespunzător,

         ADOPTĂ PREZENTA DECIZIE:
   Articolul 1
   Articolul 26a din Decizia 2010/413/PESC se înlocuiește cu următorul text:

      „Articolul 26a
      (1)   Interdicția prevăzută la articolul 3a alineatul (1) se suspendă până la 14 ianuarie 2016 în ceea ce privește transportul țițeiului iranian.
      (2)   Interdicția prevăzută la articolul 3a alineatul (2) se suspendă până la 14 ianuarie 2016 în ceea ce privește furnizarea de servicii de asigurare și reasigurare legate de importul, achiziționarea sau transportul țițeiului iranian.
      (3)   Interdicția prevăzută la articolul 3b se suspendă până la 14 ianuarie 2016.
      (4)   Interdicția prevăzută la articolul 4c se suspendă până la 14 ianuarie 2016 în ceea ce privește aurul și alte metale prețioase.
      (5)   La articolul 10 alineatul (3), literele (a), (b) și (c) se înlocuiesc cu următorul text până la 14 ianuarie 2016:

                  «(a)

                  transferurile datorate în cazul unor tranzacții privind alimente, asistență medicală, echipamente medicale sau în scopuri agricole sau umanitare, inferioare valorii de 1 000 000 EUR, precum și transferurile care privesc sume personale inferioare valorii de 400 000 EUR se efectuează fără nicio autorizare prealabilă. Transferurile se notifică autorității competente din statul membru în cauză în cazul în care depășesc 10 000 EUR;

                  (b)

                  transferurile datorate în cazul unor tranzacții privind alimente, asistență medicală, echipamente medicale sau în scopuri agricole sau umanitare superioare valorii de 1 000 000 EUR, precum și transferurile care privesc sume personale superioare valorii de 400 000 EUR necesită autorizarea prealabilă din partea autorității competente din statul membru în cauză. Statul membru relevant informează celelalte state membre în legătură cu orice autorizație acordată;

                  (c)

                  orice alt transfer superior valorii de 100 000 EUR necesită autorizarea prealabilă din partea autorității competente din statul membru în cauză. Statul membru relevant informează celelalte state membre în legătură cu orice autorizație acordată.»

            (6)   La articolul 10 alineatul (4), literele (b) și (c) se înlocuiesc cu următorul text până la 14 ianuarie 2016:

                  «(b)

                  orice alt transfer inferior valorii de 400 000 EUR se efectuează fără nicio autorizare prealabilă. Transferurile se notifică autorității competente din statul membru în cauză în cazul în care depășesc 10 000 EUR;

                  (c)

                  orice alt transfer superior valorii de 400 000 EUR necesită autorizarea prealabilă din partea autorității competente din statul membru în cauză. Autorizația se consideră acordată în termen de patru săptămâni cu excepția cazului în care autoritatea competentă a statului membru în cauză a emis obiecții în termenul respectiv. Statul membru relevant informează celelalte state membre în legătură cu orice autorizație respinsă.»

            (7)   Interdicțiile prevăzute la articolul 18b se suspendă până la 14 ianuarie 2016.
      (8)   Interdicțiile privind Ministerul Petrolului, prevăzute la articolul 20 alineatul (1) literele (b) și (c) și la articolul 20 alineatul (2), enumerate în anexa II, se suspendă până la 14 ianuarie 2016, în măsura în care este necesar pentru executarea, până la 14 ianuarie 2016, a contractelor pentru importul sau achiziționarea de produse petrochimice iraniene.”

   Articolul 2
   Prezenta decizie intră în vigoare la data publicării sale în Jurnalul Oficial al Uniunii Europene.

      Adoptată la Bruxelles, 14 iulie 2015.

            Pentru Consiliu

            Președintele

         J. ASSELBORN

      (1)  Decizia 2010/413/PESC a Consiliului din 26 iulie 2010 privind adoptarea de măsuri restrictive împotriva Iranului și de abrogare a Poziției comune 2007/140/PESC (JO L 195, 27.7.2010, p. 39).

      (2)  Decizia (PESC) 2015/1130 a Consiliului din 10 iulie 2015 de modificare a Deciziei 2010/413/PESC privind adoptarea de măsuri restrictive împotriva Iranului (JO L 184, 11.7.2015, p. 18).


title: 2010/350/: Decizia Consiliului European din 17 iunie 2010 privind examinarea de către o conferință a reprezentanților guvernelor statelor membre a proiectului de revizuire a tratatelor propus de către guvernul spaniol în ceea ce privește componența Parlamentului European și de neconvocare a unei Convenții

text:
               26.6.2010

               RO

               Jurnalul Oficial al Uniunii Europene

               L 160/5

         DECIZIA CONSILIULUI EUROPEAN
   din 17 iunie 2010
   privind examinarea de către o conferință a reprezentanților guvernelor statelor membre a proiectului de revizuire a tratatelor propus de către guvernul spaniol în ceea ce privește componența Parlamentului European și de neconvocare a unei Convenții
   (2010/350/UE)
   CONSILIUL EUROPEAN,
   având în vedere Tratatul privind Uniunea Europeană, în special articolul 48 alineatul (3),
   având în vedere proiectul de revizuire a tratatelor prezentat Consiliului de către guvernul spaniol la 4 decembrie 2009 și prezentat Consiliului European de către Consiliu la 7 decembrie 2009,
   având în vedere aprobarea Parlamentului European de a nu se convoca o Convenție (1),
   având în vedere avizul Parlamentului European (2),
   după notificarea proiectului parlamentelor naționale,
   având în vedere avizul Comisiei Europene (3),
   întrucât:

               (1)

               La 4 decembrie 2009, în urma concluziilor Consiliului European din cadrul reuniunilor sale din 11-12 decembrie 2008 și, respectiv, din 18-19 iunie 2009, guvernul spaniol a prezentat, în conformitate cu articolul 48 alineatul (2) prima teză din Tratatul privind Uniunea Europeană (TUE), un proiect de revizuire a tratatelor în ceea ce privește componența Parlamentului European.

               (2)

               La 7 decembrie 2009, în conformitate cu articolul 48 alineatul (2) a treia teză din TUE, Consiliul a prezentat proiectul respectiv Consiliului European. Acesta a fost de asemenea notificat parlamentelor naționale.

               (3)

               În cadrul reuniunii sale din 10-11 decembrie 2009, Consiliul European a decis, în conformitate cu articolul 48 alineatul (3) primul paragraf din TUE, să consulte Parlamentul European și Comisia în legătură cu modificările propuse. De asemenea, acesta a decis, în conformitate cu articolul 48 alineatul (3) al doilea paragraf din TUE, să solicite aprobarea Parlamentului European cu privire la intenția sa de a nu convoca o Convenție având în vedere că, în opinia sa, amploarea modificărilor nu o justifică. În acest sens, la 18 decembrie 2009, au fost trimise scrisori de către președintele Consiliului European.

               (4)

               La 6 mai 2010, Parlamentul European a adoptat un aviz favorabil privind modificările propuse. Acesta a aprobat de asemenea decizia de a nu se convoca o Convenție întrucât amploarea modificărilor propuse nu o justifică. La 28 aprilie 2010, Comisia a adoptat un aviz favorabil privind modificările propuse.

               (5)

               Prin urmare, este oportun ca, în conformitate cu articolul 48 alineatul (3) din TUE, Consiliul European să decidă ca o conferință a reprezentanților guvernelor statelor membre să examineze modificările propuse de guvernul spaniol, să definească mandatul conferinței și să decidă neconvocarea unei Convenții,

         ADOPTĂ PREZENTA DECIZIE:
   Articolul 1
   Consiliul European decide ca o conferință a reprezentanților guvernelor statelor membre să examineze modificările cu privire la articolul 2 din Protocolul privind dispozițiile tranzitorii anexat la Tratatul privind Uniunea Europeană, la Tratatul privind funcționarea Uniunii Europene și la Tratatul de instituire a Comunității Europene a Energiei Atomice, în ceea ce privește componența Parlamentului European, astfel cum au fost propuse de guvernul spaniol la 4 decembrie 2009, în formularea anexată la prezenta decizie, care va constitui mandatul conferinței menționate. Având în vedere amploarea modificărilor propuse, nu se convoacă o Convenție în temeiul articolului 48 alineatul (3) din Tratatul privind Uniunea Europeană.
   Articolul 2
   Prezenta decizie intră în vigoare la data adoptării.

      Adoptată la Bruxelles, 17 iunie 2010.

            Pentru Consiliul European

            Președintele

         H. VAN ROMPUY

      (1)  Aprobarea din 6 mai 2010 (nepublicată încă în Jurnalul Oficial).

      (2)  Avizul din 6 mai 2010 (nepublicat încă în Jurnalul Oficial).

      (3)  Avizul din 28 aprilie 2010 (nepublicat încă în Jurnalul Oficial).

      ANEXĂ

         PROIECT
         PROTOCOL
         De modificare a protocolului privind dispozițiile tranzitorii anexat la tratatul privind uniunea europeană, la tratatul privind funcționarea Uniunii Europene și la tratatul de instituire a comunității europene a energiei atomice
         REGATUL BELGIEI,
         REPUBLICA BULGARIA,
         REPUBLICA CEHĂ,
         REGATUL DANEMARCEI,
         REPUBLICA FEDERALĂ GERMANIA,
         REPUBLICA ESTONIA,
         IRLANDA,
         REPUBLICA ELENĂ,
         REGATUL SPANIEI,
         REPUBLICA FRANCEZĂ,
         REPUBLICA ITALIANĂ,
         REPUBLICA CIPRU,
         REPUBLICA LETONIA,
         REPUBLICA LITUANIA,
         MARELE DUCAT AL LUXEMBURGULUI,
         REPUBLICA UNGARĂ,
         MALTA,
         REGATUL ȚĂRILOR DE JOS,
         REPUBLICA AUSTRIA,
         REPUBLICA POLONĂ,
         REPUBLICA PORTUGHEZĂ,
         ROMÂNIA,
         REPUBLICA SLOVENIA,
         REPUBLICA SLOVACĂ,
         REPUBLICA FINLANDA,
         REGATUL SUEDIEI,
         REGATUL UNIT AL MARII BRITANII ȘI IRLANDEI DE NORD,
         DENUMITE ÎN CONTINUARE „ÎNALTELE PĂRȚI CONTRACTANTE”,
         ÎNTRUCÂT, dat fiind că Tratatul de la Lisabona a intrat în vigoare ulterior alegerilor pentru Parlamentul European din perioada 4-7 iunie 2009 și astfel cum prevede declarația adoptată de Consiliul European în cadrul reuniunii sale din 11-12 decembrie 2008, precum și acordul politic obținut în cadrul Consiliului European cu ocazia reuniunii sale din 18-19 iunie 2009, se impune stabilirea unor dispoziții tranzitorii cu privire la componența Parlamentului European până la încheierea legislaturii 2009-2014;
         ÎNTRUCÂT respectivele dispoziții tranzitorii trebuie să permită statelor membre care ar fi avut un număr mai mare de membri în Parlamentul European în condițiile în care Tratatul de la Lisabona ar fi fost în vigoare la data alegerilor pentru Parlamentul European din iunie 2009 să poată dispune de acest număr de locuri suplimentare și să le ocupe;
         ȚINÂND SEAMA de numărul de locuri pentru fiecare stat membru prevăzut în proiectul de decizie a Consiliului European, aprobat politic de Parlamentul European la 11 octombrie 2007 și de Consiliul European (declarația nr. 5 anexată la Actul final al Conferinței interguvernamentale care a adoptat Tratatul de la Lisabona), precum și de declarația nr. 4 anexată la Actul final al Conferinței interguvernamentale care a adoptat Tratatul de la Lisabona;
         ÎNTRUCÂT se impune crearea, pentru perioada rămasă între data intrării în vigoare a prezentului protocol și încheierea legislaturii 2009-2014, a celor 18 locuri suplimentare prevăzute pentru statele membre vizate în acordul politic obținut în cadrul Consiliului European cu ocazia reuniunii sale din 18-19 iunie 2009;
         ÎNTRUCÂT se impune, în acest sens, să se permită depășirea, cu titlu provizoriu, a numărului de membri în Parlamentul European alocat pentru fiecare stat membru, precum și a numărului maxim de membri ai Parlamentului European prevăzut de dispozițiile tratatelor în vigoare la data alegerilor pentru Parlamentul European din iunie 2009 și la articolul 14 alineatul (2) primul paragraf din Tratatul privind Uniunea Europeană, astfel cum a fost modificat prin Tratatul de la Lisabona;
         ÎNTRUCÂT se impune, de asemenea, stabilirea modalităților prin care statele membre vizate să ocupe locurile suplimentare create cu titlu provizoriu;
         ÎNTRUCÂT, în ceea ce privește dispozițiile tranzitorii, se impune modificarea Protocolului privind dispozițiile tranzitorii, anexat la Tratatul privind Uniunea Europeană, la Tratatul privind funcționarea Uniunii Europene și la Tratatul de instituire a Comunității Europene a Energiei Atomice,
         CONVIN CU PRIVIRE LA URMĂTOARELE DISPOZIȚII:
         Articolul 1
         Articolul 2 din Protocolul privind dispozițiile tranzitorii, anexat la Tratatul privind Uniunea Europeană, la Tratatul privind funcționarea Uniunii Europene și la Tratatul de instituire a Comunității Europene a Energiei Atomice, se înlocuiește cu textul următor:

            „Articolul 2
            (1)   Pentru perioada rămasă din legislatura 2009-2014, începând de la data intrării în vigoare a prezentului articol și, prin derogare de la articolul 189 al doilea paragraf și articolul 190 alineatul (2) din Tratatul de instituire a Comunității Europene, precum și de la articolul 107 al doilea paragraf și articolul 108 alineatul (2) din Tratatul de instituire a Comunității Europene a Energiei Atomice, care erau în vigoare la data alegerilor pentru Parlamentul European din iunie 2009, și prin derogare de la numărul de locuri prevăzut la articolul 14 alineatul (2) primul paragraf din Tratatul privind Uniunea Europeană, următoarele 18 locuri se adaugă celor 736 de locuri existente, astfel încât numărul total de membri ai Parlamentului European ajunge la 754, cu titlu provizoriu, până la încheierea legislaturii 2009-2014:

                        Bulgaria

                        1

                        Spania

                        4

                        Franța

                        2

                        Italia

                        1

                        Letonia

                        1

                        Malta

                        1

                        Țările de Jos

                        1

                        Austria

                        2

                        Polonia

                        1

                        Slovenia

                        1

                        Suedia

                        2

                        Regatul Unit

                        1

                  (2)   Prin derogare de la articolul 14 alineatul (3) din Tratatul privind Uniunea Europeană, statele membre vizate desemnează persoanele care vor ocupa locurile suplimentare prevăzute la alineatul (1), în conformitate cu legislația statelor membre în cauză, cu condiția ca persoanele respective să fie alese prin vot universal direct:

                        (a)

                        în cadrul unor alegeri organizate ad-hoc în statul membru în cauză, prin vot universal direct, în conformitate cu dispozițiile aplicabile alegerilor pentru Parlamentul European;

                        (b)

                        prin trimitere la rezultatele alegerilor pentru Parlamentul European din perioada 4-7 iunie 2009;
                        sau

                        (c)

                        prin desemnarea de către parlamentul național al statului membru vizat, dintre membrii acestuia, a numărului de membri necesari, prin procedura stabilită de fiecare stat membru în parte.

                  (3)   În timp util înainte de alegerile pentru Parlamentul European din 2014, Consiliul European adoptă, în conformitate cu articolul 14 alineatul (2) al doilea paragraf din Tratatul privind Uniunea Europeană, o decizie de stabilire a componenței Parlamentului European.”

         Articolul 2
         Prezentul protocol se ratifică de către Înaltele Părți Contractante în conformitate cu normele lor constituționale. Instrumentele de ratificare se depun pe lângă Guvernul Republicii Italiene.
         Prezentul protocol intră în vigoare la 1 decembrie 2010, dacă este posibil, cu condiția ca toate instrumentele de ratificare să fi fost depuse până la data respectivă, sau, în caz contrar, în prima zi a lunii următoare depunerii instrumentului de ratificare de către ultimul stat semnatar care îndeplinește această formalitate.
         Articolul 3
         Prezentul protocol, redactat într-un singur exemplar în limbile bulgară, cehă, daneză, engleză, estonă, finlandeză, franceză, germană, greacă, irlandeză, italiană, letonă, lituaniană, maghiară, malteză, olandeză, polonă, portugheză, română, slovacă, slovenă, spaniolă și suedeză, textele în fiecare dintre aceste limbi fiind deopotrivă autentice, se depune în arhivele Guvernului Republicii Italiene, care va transmite o copie certificată pentru conformitate fiecăruia dintre guvernele celorlalte state semnatare.

            DREPT CARE subsemnații plenipotențiari au semnat prezentul protocol.
            Încheiat la … la …


title: Decizia nr. 3/2010/SC a Comitetului permanent al statelor AELS din 1 iulie 2010 privind distribuirea costurilor interne

text:
               10.3.2011

               RO

               Jurnalul Oficial al Uniunii Europene

               L 63/26

         DECIZIA NR. 3/2010/SC A COMITETULUI PERMANENT AL STATELOR AELS
   din 1 iulie 2010
   privind distribuirea costurilor interne
   COMITETUL PERMANENT AL STATELOR AELS,
   DECIDE DUPĂ CUM URMEAZĂ:
   Articolul 1
   Contribuțiile Islandei, Liechtensteinului și Norvegiei (denumite în continuare statele AELS) la mecanismul financiar al SEE pentru perioada 2009-2014 urmează să fie împărțite în cinci tranșe anuale și stabilite pe baza dispozițiilor articolului 2.
   Articolul 2
   (1)   Contribuțiile statelor AELS la mecanismul financiar al SEE pentru perioada 2009-2014 sunt calculate în funcție de produsul intern brut (PIB) al acestora.
   (2)   Pentru orice stat AELS, contribuția pentru un anumit exercițiu financiar t trebuie să aibă la bază datele disponibile privind PIB-ul pentru anul t-2 și să corespundă cotei din PIB-ul (t-2) al statului respectiv, raportat la PIB-ul total (t-2) al statelor AELS.
   (3)   În cazul Islandei, contribuția la fiecare dintre cele cinci tranșe anuale nu poate depăși suma de 6,795 milioane EUR.
   Dacă pentru Islanda contribuția corespunzătoare unui anumit exercițiu financiar t, calculată pe baza cotei Islandei din PIB-ul (t-2) raportată la PIB-ul total (t-2) al statelor AELS, ar trebui să depășească suma de 6,795 de milioane EUR, Liechtenstein și Norvegia sunt obligate să acopere suma în exces proporțional cu cotele proprii din PIB-ul (t-2).
   (4)   Fiecare stat AELS comunică până la 1 martie datele respective privind PIB-ul pe baza cărora urmează a se stabili contribuțiile corespunzătoare unui anumit an t. Acestea sunt legate de anul t-2.
   (5)   Contribuțiile sunt exprimate în euro.
   Articolul 3
   Aderarea unui stat AELS la UE nu afectează obligația acestuia de a contribui la mecanismul financiar al SEE pentru perioada 2009-2014, conform prezentei decizii.
   Articolul 4
   Prezenta decizie se aplică de la data intrării în vigoare sau de la data aplicării provizorii a actului normativ care instituie mecanismul financiar al SEE pentru perioada 2009-2014.
   Articolul 5
   Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.

      Adoptată la Bruxelles, 1 iulie 2010.

            Pentru Comitetul permanent

            Președintele

         Stefán Haukur JÓHANNESSON

            Secretarul general

         Kåre BRYN

      ANEXĂ
      Comitetul permanent convine ca, înainte de finalizarea unor posibile negocieri privind contribuțiile financiare post 2014 pentru reducerea disparităților economice și sociale din SEE, să se efectueze o revizuire a mecanismului de distribuire a costurilor în vederea înlocuirii PIB-ului cu VNB-ul, ca bază de calcul.


title: Decizia Comisiei din 6 noiembrie 2002 de înființare a Oficiului pentru infrastructură și logistică din Bruxelles

text:
Anunţ juridic important

|

32003D0523

Official Journal L 183 , 22/07/2003 P. 0035 - 0039 Ediţie specială în limba cehă Chapter 01 Volume 04 P. 418  - 422 Ediţie specială în limba estonă Chapter 01 Volume 04 P. 418  - 422 Ediţie specială în limba maghiară Chapter 01 Volume 04 P. 418  - 422 Ediţie specială în limba lituaniană Chapter 01 Volume 04 P. 418  - 422 Ediţie specială în limba letonă Chapter 01 Volume 04 P. 418  - 422 Ediţie specială în limba malteză Chapter 01 Volume 04 P. 418  - 422 Ediţie specială în limba polonă Chapter 01 Volume 04 P. 418  - 422 Ediţie specială în limba slovacă Chapter 01 Volume 04 P. 418  - 422 Ediţie specială în limba slovenă Chapter 01 Volume 04 P. 418  - 422

		20021106Decizia Comisieidin 6 noiembrie 2002de înființare a Oficiului pentru infrastructură și logistică din Bruxelles(2003/523/CE)COMISIA COMUNITĂȚILOR EUROPENE,având în vedere articolul 20 din regulamentul de procedură al Comisiei [1],întrucât:(1) Regulamentul nr. 1605/2002 al Consiliului (CE, Euratom) din 25 iunie 2002 privind Regulamentul financiar aplicabil bugetului general al Comunităților Europene [2], denumit în continuare "regulamentul financiar" oferă un cadru de înființare a unui nou tip de oficii administrative.(2) Orientările Comisiei din 13 decembrie 1999 privind politica de externalizare [3] și Cartea Albă privind reforma administrativă [4] au pus bazele unei noi politici de externalizare, întemeiate pe viziunea unei administrații reorientate pe funcțiile și activitățile sale esențiale.(3) Rezultatele analizei efectuate de Grupul de planificare și coordonare privind externalizarea, după evaluarea situației din cadrul Comisiei și la nivel interinstituțional într-o serie de domenii, evidențiază principalele avantaje ale creării de oficii ale Comisiei, precum și domeniile care necesită o atenție deosebită, ca de exemplu necesitatea de a asigura coerența operațiunilor din diverse locații și de a stabili dimensiunea critică minimă a fiecărui oficiu în parte.(4) Tipul de oficiu ales constă din entități administrative destinate să furnizeze asistență pentru activitățile altor servicii ale Comisiei și/sau potențial ale altor instituții comunitare.(5) Analiza efectuată mai ales în domeniul infrastructurii și logisticii demonstrează avantajele încredințării executării deciziilor ce implică asistență administrativă unei structuri unice. Această structură este adecvată în special pentru utilizarea eficientă și în mod economic a resurselor, sporind în același timp vizibilitatea serviciilor furnizate, reorientând responsabilitățile operaționale efective și permițând adaptarea continuă la nevoile și cerințele utilizatorilor.(6) Acest tip de oficiu reprezintă un mijloc adecvat de realizare a unei treceri necesare spre un nivel interinstituțional în acest domeniu, pentru care o serie de alte instituții comunitare și-au exprimat deja interesul.(7) În calitate de oficiu administrativ al Comisiei, este esențial ca oficiul să rămână atașat în mod clar unei direcții generale în conformitate cu orientărilor adoptate de Comisie la 28 mai 2002 [5]. Prin urmare, acest oficiu urmează să fie atașat Direcției Generale Administrație și Personal.(8) Este necesar să se definească sarcinile și activitatea oficiului.(9) În conformitate cu orientările Comisiei, este necesar să se constituie un comitet de gestionare, sub autoritatea colegiului Comisiei, având drept rol principal supravegherea activităților oficiului, stabilirea mandatului său și asigurarea punerii în aplicare adecvate a acestuia. Este așadar necesar să se stabilească componența precisă a comitetului de gestionare, în conformitate cu orientările, precum și sarcinile și organizarea internă a acestuia.(10) Este necesar să fie stabilite normele privind numirea personalului oficiului și să se asigure faptul că normele și procedurile aplicate oficiului sunt identice cu cele care se aplică Comisiei.(11) Comisia ar trebui să stabilească, cu privire la oficiu, competențele conferite autorității de numire prin statutul funcționarilor și cele conferite autorității abilitate să încheie contracte de muncă prin condițiile de angajare a altor funcționari.(12) Este necesar să fie stabilite principiile de reglementare a responsabilităților directorului oficiului, atât în ceea ce privește raporturile acestuia cu personalul oficiului cât și activitățile sale propriu-zise.(13) Directorul oficiului ar trebui să prezinte comitetului de gestionare obiectivele pe care le are în vedere, precum și rapoartele periodice și raportul anual de gestionare aferente.(14) Aspectele financiare necesită ca oficiului să-i fie aplicat titlul V din partea a doua a regulamentului financiar, în temeiul principiului general conform căruia persoana răspunzătoare de negocierea cererilor de credite cu Direcția Generală Buget ar trebui să fie ordonatorul de credit delegat.(15) Direcția generală căreia îi este atașat oficiul ar trebui să asiste comitetul de gestionare, să răspundă de menținerea legăturilor regulate cu toate oficiile și să asigure funcționarea consecventă a diverselor oficii. Acest rol este deosebit de important pentru a asigura buna desfășurare a etapei de tranziție.(16) Decizia Comisiei din 18 septembrie 2002 constituie o scrisoare rectificativă și suplimentară la proiectul preliminar de buget pentru anul 2003 și instituie cadrul bugetar pentru crearea oficiului.DECIDE:CAPITOLUL 1ÎNFIINȚAREA, SCOPUL ȘI SARCINILE, SEDIULArticolul 1Înființarea oficiuluiSe înființează Oficiul pentru infrastructură și logistică la Bruxelles, denumit în continuare "oficiul".Direcția generală căreia i se atașează acest oficiu este Direcția Generală Administrație și Personal.Oficiul funcționează de la 1 ianuarie 2003.Articolul 2Scopul(1) Oficiul asigură executarea tuturor activităților legate de cazarea personalului, de gestionarea infrastructurii sociale și de logistica instituției, conform dispozițiilor din articolul 3.(2) Oficiul își îndeplinește scopul în conformitate cu normele administrative în vigoare în cadrul Comisiei.(3) La inițiativa Direcției Generale Administrație și Personal sau la propunerea oficiului, de comun acord cu direcția generală respectivă, Comisia adoptă noi norme sau, după caz, modificările necesare.Comitetul de gestionare al oficiului stabilește, împreună cu Direcția Generală Administrație și Personal, normele metodologice ale acestei proceduri.(4) Oficiul poate acționa la cererea și în numele altui organism sau altei agenții înființate în temeiul sau pe baza tratatelor și cu acordul comitetului de gestionare.Articolul 3Atribuții(1) În ceea ce privește sediul său de la Bruxelles, oficiul răspunde în special de:(a) administrarea activităților de achiziție, închiriere și întreținere a bunurilor mobile și imobile ale Comisiei împreună cu inventarul aferent și documentația aferente referitoare la TVA;(b) organizarea mutărilor și gestionarea spațiilor;(c) administrarea:(i) serviciilor de transport de personal și mărfuri pentru nevoile interne ale oficiului;(ii) primirea și expedierea corespondenței și distribuirea internă a documentelor pentru direcțiile generale ale Comisiei;(iii) serviciile de reprografie;(iv) aprovizionarea oficiului;(d) punerea în aplicare a regulilor de securitate fizică a clădirilor, pe baza instrucțiunilor Direcției de securitate a Direcției Generale Administrație și Personal, în special administrarea "contractului de securitate" (contrat gardiennage);(e) administrarea utilităților sociale puse la dispoziția personalului instituțiilor comunitare, precum restaurantele, cantinele în regim de autoservire, magazinele pentru personal și centrele sportive;(f) furnizarea în beneficiul instituțiilor a unor servicii aferente utilităților sociale precum creșele și centrele de supraveghere a copiilor după orele de școală;(g) luarea măsurilor necesare menite să asigure respectarea cerințelor de sănătate și securitate în clădirile Comisiei.(2) Oficiul poate să presteze servicii suplimentare remunerate în conformitate cu procedura prevăzută de articolul 7 alineatul (8).Articolul 4SediulSediul oficiului este la Bruxelles.CAPITOLUL IICOMITETUL DE GESTIONAREArticolul 5MandatulComitetul de gestionare acționează prin delegare de către Comisie, în fața căreia răspunde în limita mandatului său și sub autoritatea membrului care răspunde de personal și administrație.Articolul 6Compunerea(1) Comitetul de gestionare este alcătuit din:(a) secretarul-general al Comisiei;(b) directorul general al Direcției Generale Administrație și Personal;(c) directorul general al Direcției Generale Buget;(d) directorul general al Direcției Generale Relații Externe;(e) directorul general al Direcției Generale Ocuparea Forței de Muncă și Probleme Sociale;(f) doi reprezentanți ai personalului;(g) un reprezentant al celorlalte instituții comunitare.(2) Președintele comitetului de gestionare este Directorul general al Direcției Generale Administrație și Personal.(3) Secretarul-general și fiecare director general pot numi un înlocuitor, cu condiția ca acesta să fie un funcționar de gradul A 1 în același serviciu.(4) Cei doi reprezentanți ai personalului sunt numiți de comitetul pentru personal. Ei nu participă la luarea deciziilor cu privire la gestionarea, organizarea sau funcționarea oficiului și au drept de vot în chestiunile referitoare la infrastructura socială. Prezenta dispoziție nu aduce atingere procedurilor existente privind dialogul social.(5) Reprezentantul celorlalte instituții comunitare este numit de Grupul șefilor administrativi. El are drept de vot numai în chestiunile administrate la nivel interinstituțional.(6) Comitetul de gestionare poate să invite experți care să îl asiste la îndeplinirea sarcinilor sale.Articolul 7Atribuții(1) Comitetul de gestionare aprobă structura organizatorică a oficiului în conformitate cu procedurile existente la Comisie, pe baza unei propuneri a directorului oficiului, denumit în continuare "directorul".(2) Comitetul de gestionare aprobă regulamentul de funcționare și organizare al oficiului, pe baza unei propuneri a directorului, și poate să propună modificări ale acestui regulament, după caz, în special în scopul asigurării coerenței operaționale dintre oficiile administrative subordonate Direcției Generale Administrație și Personal.(3) Comitetul de gestionare stabilește, pe baza unei propuneri a directorului oficiului, liniile directoare ale activităților oficiului.(4) Înainte de data de 31 ianuarie a fiecărui an, comitetul de gestionare adoptă programul de lucru al directorului. Programul de lucru include în special cadrul financiar, rapoartele regulate și rezultatele prevăzute (pe baza obiectivelor activităților și a indicatorilor de performanță). Comitetul de gestionare poate să facă modificări de detaliu ale programului de lucru.(5) Comitetul de gestionare aprobă prognoza bugetară de venituri și cheltuieli a oficiului cât și orice ajustare a schemei de personal.(6) În primul trimestru al fiecărui an, comitetul de gestionare întocmește și prezintă colegiului Comisiei avizul său cu privire la toate activitățile și la gestionarea oficiului, pe baza rapoartelor prezentate de director în conformitate cu articolul 13.(7) În ceea ce privește procedurile de numire a personalului de conducere de nivel superior și mediu, comitetul de gestionare respectă dispozițiile articolului 14.(8) Comitetul de gestionare aprobă tipul de servicii suplimentare remunerate pe care oficiul le poate presta în conformitate cu articolul 2 alineatul (4) și articolul 3 alineatul (2), cât și clauzele și condițiile conform cărora oficiul poate presta aceste servicii. La propunerea directorului, comitetul de gestionare stabilește tipul de servicii pe care oficiul le poate presta în beneficiul instituțiilor împreună cu tarifele aferente, cât și modul de alocare a veniturilor obținute în acest fel în cadrul bugetului oficiului.(9) Comitetul de gestionare decide cu privire la orice chestiune sau principiu care afectează funcționarea oficiului și pentru care prezenta decizie nu cuprinde dispoziții exprese.Articolul 8Organizare internăComitetul de gestionare își stabilește regulamentul de procedură. Acest regulament se referă în special la chestiunile următoare:(a) reuniuni: frecvența și procedura de convocare și organizare;(b) secretariat: rolul și relațiile sale în cadrul organizației;(c) normele privind transmiterea documentelor.Articolul 9VotareaÎn procesul decizional al comitetului de gestionare, fiecare membru cu drept de vot are un vot. În caz de egalitate, președintele are votul decisiv.Toate deciziile sunt luate cu majoritate simplă.CAPITOLUL IIIDIRECTORUL OFICIULUIArticolul 10Numire(1) Oficiul este administrat de un director (gradul A1 sau A 2) numit de Comisie în urma unui aviz favorabil emis de Comitetul consultativ privind numirile (CCN) în conformitate cu articolul 14 alineatul (1).(2) Directorul este numit pe o perioadă de trei ani, care poate fi prelungită cu o perioadă suplimentară de maximum doi ani.(3) Colegiul Comisiei poate decide, după ce a primit avizul comitetului de gestionare, să revoce directorul și să numească un director interimar.Articolul 11CompetențeDirectorul este autoritatea învestită cu competența de numire în funcții pentru oficiu și autoritatea abilitată să încheie contracte, în conformitate cu normele în vigoare la Comisie, în limitele competențelor care îi sunt conferite de Comisie.Articolul 12Atribuții(1) Înainte de data de 31 decembrie a fiecărui an, directorul prezintă comitetului de gestionare programul său de lucru pentru anul următor, al cărui conținut trebuie să fie avizat de comitet.(2) Directorul răspunde de buna funcționare a oficiului. În limitele de competență definite de colegiul Comisiei, directorul acționează sub autoritatea acestui colegiu. De asemenea, directorul asigură funcționarea consecventă a diferitelor centre ale oficiului. Directorul raportează comitetului de gestionare cu privire la îndeplinirea sarcinilor sale și îi prezintă toate propunerile sale vizând buna funcționare a oficiului.(3) Directorul oficiului prezintă comitetului de gestionare propunerile sale în conformitate cu articolul 7 alineatele (1), (2), (3) și (8).(4) Directorul informează comitetul de gestionare despre numirile menționate în articolul 14 alineatul (3).Articolul 13RaportareaDirectorul prezintă comitetului de gestionare:1. un raport operațional periodic, a cărui structură și frecvență sunt stabilite de comitetul de gestionare;2. în decursul primului trimestru al fiecărui an ulterior exercițiului financiar în cauză, un raport anual de gestionare, structura și frecvența raportului fiind stabilite de comitetul de gestionare.CAPITOLUL IVPERSONALUL OFICIULUIArticolul 14Personalul de conducere de nivel superior și mediu(1) Pe baza unei propuneri a comitetului de gestionare, Comisia întocmește un anunț de post vacant pentru funcția de director al oficiului. Comitetul de gestionare emite pentru Comisie un aviz cu privire la candidații selectați de CCN.(2) Comisia ia decizia finală după ce comitetul de gestionare emite un aviz privind candidații selectați de CCN în conformitate cu procedurile aplicabile la Comisie funcțiilor de conducere de nivel superior (grad A2) și mediu (grad A3).(3) Comitetul de gestionare este informat de către directorul oficiului cu privire la numirile în alte funcții de conducere de nivel mediu (grad A 4 și A5), care trebuie să se facă în conformitate cu normele și procedurile în vigoare la Comisie.Articolul 15Personal(1) Toate procedurile și practicile administrative privind gestionarea personalului se aplică în aceleași condiții ca și pentru funcționarii și alți agenți ai Comisiei.(2) În conformitate cu articolul 4 din statutul personalului, posturile vacante din cadrul oficiului se notifică instituțiilor de îndată ce autoritatea de numire decide ocuparea unui post vacant.(3) În conformitate cu articolul 90 din statutul personalului, cererile și contestațiile cu privire la exercitarea competențelor conferite directorului în temeiul articolului 11 din prezenta decizie se depun la Direcția Generală Administrație și Personal. Orice cale de atac în aceste domenii se introduc împotriva Comisiei ca atare.CAPITOLUL VDISPOZIȚII FINANCIAREArticolul 16Aspecte financiare(1) Se aplică titlul V din partea a doua a regulamentului financiar.(2) Pe baza unei propuneri a comitetului de gestionare, Comisia deleagă directorului, în ceea ce privește alocările bugetare care urmează să fie executate de oficiu în cadrul misiunii și funcționării sale, competențele de ordonator de credite și stabilește limitele și condițiile aplicabile acestei delegări de competențe.CAPITOLUL VICOORDONAREA ȘI ANALIZAArticolul 17Coordonare(1) Unitatea de coordonare din cadrul Direcției Generale Administrație și Personal are următoarele sarcini:(a) să asiste comitetul de gestionare la pregătirea și monitorizarea întrunirilor și urmărirea rezultatelor acestora și să asiste președintele comitetului la monitorizarea regulată a relațiilor cu directorul;(b) să asiste directorul la îndeplinirea sarcinilor acestuia, respectându-i competențele și prerogativele, în special în relația cu Direcția Generală Administrație și Personal;(c) să asigure funcționarea consecventă a oficiului în relația cu celelalte oficii ale Direcției Generale Administrație și Personal și cu restul Comisiei, în special cu privire la organizarea și politica privind personalul;(d) să asigure că normele și practicile în vigoare la Comisie în domeniul politicii privind personalul se aplică în mod consecvent și uniform în cadrul oficiului.(2) Una dintre sarcinile unității de coordonare este aceea de a raporta comitetului de gestionare la cererea acestuia.Articolul 18AnalizaÎn termen de cel mult șase luni de la încheierea celui de-al treilea an complet de funcționare a oficiului, președintele comitetului de gestionare prezintă colegiului Comisiei, sub autoritatea membrului care răspunde de personal și administrație, o analiză detaliată a funcționării oficiului în perioada de timp respectivă. Această analiză poate să includă propuneri de modificare a prezentei decizii, după caz.Adoptată la Bruxelles, 6 noiembrie 2002.Pentru ComisieNeil KinnockVicepreședinte[1] JO L 308, 8.12.2000, p. 26.[2] JO L 248, 16.9.2002, p. 1.[3] SEC(1999) 2051, p. 7.[4] COM(2000) 200 final.[5] SEC(2002) 618 final.--------------------------------------------------


title: 2013/697/PESC: Decizia EUTM Mali/3/2013 a Comitetului politic și de securitate din 12 noiembrie 2013 privind acceptarea contribuțiilor din partea țărilor terțe la misiunea militară a Uniunii Europene în vederea unei contribuții la instruirea forțelor armate maliene (EUTM Mali)

text:
               30.11.2013

               RO

               Jurnalul Oficial al Uniunii Europene

               L 320/33

         DECIZIA EUTM MALI/3/2013 A COMITETULUI POLITIC ȘI DE SECURITATE
   din 12 noiembrie 2013
   privind acceptarea contribuțiilor din partea țărilor terțe la misiunea militară a Uniunii Europene în vederea unei contribuții la instruirea forțelor armate maliene (EUTM Mali)
   (2013/697/PESC)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 38 al treilea paragraf,
   având în vedere Decizia 2013/34/PESC a Consiliului din 17 ianuarie 2013 privind o misiune militară a Uniunii Europene pentru a contribui la instruirea forțelor armate maliene (EUTM Mali) (1), în special articolul 8 alineatul (2),
   întrucât,

               (1)

               În conformitate cu articolul 8 alineatul (2) din Decizia 2013/34/PESC, Consiliul a autorizat Comitetul politic și de securitate (COPS) să adopte deciziile relevante privind acceptarea contribuțiilor propuse din partea statelor terțe.

               (2)

               În urma recomandărilor privind o contribuție a Confederației Elvețiene adresate de comandantul misiunii UE și a avizului Comitetului Militar al Uniunii Europene, contribuția Confederației Elvețiene ar trebui să fie acceptată.

               (3)

               În conformitate cu articolul 5 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la elaborarea și la punerea în aplicare a deciziilor și a acțiunilor Uniunii care au implicații în domeniul apărării. În consecință, Danemarca nu participă la adoptarea prezentei decizii, nu este obligată în temeiul acesteia și nici nu face obiectul aplicării sale,

         ADOPTĂ PREZENTA DECIZIE:
   Articolul 1
   Contribuțiile statelor terțe
   (1)   Contribuția Confederației Elvețiene la misiunea militară a Uniunii Europene în vederea unei contribuții la instruirea forțelor armate maliene (EUTM Mali) este acceptată și este considerată semnificativă.
   (2)   Confederația Elvețiană este scutită de contribuții financiare la bugetul EUTM Mali.
   Articolul 2
   Intrarea în vigoare
   Prezenta decizie intră în vigoare la data adoptării.

      Adoptată la Bruxelles, 12 noiembrie 2013.

            Pentru Comitetul politic și de securitate

            Președintele

         W. STEVENS

      (1)  JO 14, 18.1.2013, p. 19


title: Decizia (UE) 2017/479 a Consiliului din 8 decembrie 2016 privind semnarea, în numele Uniunii, și aplicarea cu titlu provizoriu a Acordului dintre Uniunea Europeană și Regatul Norvegiei privind normele suplimentare referitoare la Instrumentul de sprijin financiar pentru frontiere externe și vize, în cadrul Fondului pentru securitate internă pentru perioada 2014-2020

text:
               21.3.2017

               RO

               Jurnalul Oficial al Uniunii Europene

               L 75/1

         DECIZIA (UE) 2017/479 A CONSILIULUI
   din 8 decembrie 2016
   privind semnarea, în numele Uniunii, și aplicarea cu titlu provizoriu a Acordului dintre Uniunea Europeană și Regatul Norvegiei privind normele suplimentare referitoare la Instrumentul de sprijin financiar pentru frontiere externe și vize, în cadrul Fondului pentru securitate internă pentru perioada 2014-2020
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 77 alineatul (2) coroborat cu articolul 218 alineatul (5),
   având în vedere propunerea Comisiei Europene,
   întrucât:

               (1)

               Regulamentul (UE) nr. 515/2014 al Parlamentului European și al Consiliului (1) prevede că țările asociate la implementarea, punerea în aplicare și dezvoltarea acquis-ului Schengen participă la instrument în conformitate cu dispozițiile regulamentului respectiv și că urmează se încheie acorduri privind contribuțiile lor financiare și normele suplimentare necesare unei asemenea participări, inclusiv dispozițiile care asigură protejarea intereselor financiare ale Uniunii și a competențelor de audit ale Curții de Conturi.

               (2)

               La 14 iulie 2014, Consiliul a autorizat Comisia să deschidă negocieri cu Regatul Norvegiei, Republica Islanda, Confederația Elvețiană și Principatul Liechtenstein în vederea încheierii unui acord privind modalitățile de participare a acestor țări la Fondul pentru securitate internă – Frontiere și vize pentru perioada 2014-2020. Negocierile cu Regatul Norvegiei s-au încheiat cu succes prin parafarea acordului la 5 iulie 2016.

               (3)

               În conformitate cu articolele 1 și 2 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la adoptarea prezentei decizii, nu are obligații în temeiul acesteia și aceasta nu i se aplică. Având în vedere faptul că prezenta decizie constituie o dezvoltare a acquis-ului Schengen, Danemarca decide, în conformitate cu articolul 4 din protocolul respectiv, în termen de șase luni de la data la care Consiliul hotărăște cu privire la prezenta decizie, dacă o va transpune în legislația sa internă.

               (4)

               Prezenta decizie constituie o dezvoltare a dispozițiilor acquis-ului Schengen la care Regatul Unit nu participă, în conformitate cu Decizia 2000/365/CE a Consiliului (2); prin urmare, Regatul Unit nu participă la adoptarea prezentei decizii, nu are obligații în temeiul acesteia și aceasta nu i se aplică.

               (5)

               Prezenta decizie constituie o dezvoltare a dispozițiilor acquis-ului Schengen la care Irlanda nu participă, în conformitate cu Decizia 2002/192/CE a Consiliului (3); prin urmare, Irlanda nu participă la adoptarea prezentei decizii, nu are obligații în temeiul acesteia și aceasta nu i se aplică.

               (6)

               Acordul ar trebui semnat în numele Uniunii, sub rezerva încheierii sale la o dată ulterioară.

               (7)

               În conformitate cu articolul 19 alineatul (4) din acord, acesta ar trebui aplicat cu titlu provizoriu, cu excepția articolului 5, începând cu ziua următoare datei semnării sale,

         ADOPTĂ PREZENTA DECIZIE:
   Articolul 1
   Se autorizează semnarea, în numele Uniunii, a Acordului dintre Uniunea Europeană și Regatul Norvegiei privind normele suplimentare referitoare la Instrumentul de sprijin financiar pentru frontiere externe și vize, în cadrul Fondului pentru securitate internă pentru perioada 2014-2020, sub rezerva încheierii acordului menționat.
   Textul acordului este atașat la prezenta decizie.
   Articolul 2
   Președintele Consiliului este autorizat să desemneze persoana sau persoanele împuternicite să semneze acordul în numele Uniunii.
   Articolul 3
   Până la intrarea în vigoare a acordului, acesta se aplică cu titlu provizoriu în conformitate cu articolul 19 alineatul (4) din acord, cu excepția articolului 5, începând cu ziua următoare datei semnării acestuia (4), până la finalizarea procedurilor necesare pentru încheierea acestuia.
   Articolul 4
   Prezenta decizie intră în vigoare la data adoptării.

      Adoptată la Bruxelles, 8 decembrie 2016.

            Pentru Consiliu

            Președintele

         L. ŽITŇANSKÁ

      (1)  Regulamentul (UE) nr. 515/2014 al Parlamentului European și al Consiliului din 16 aprilie 2014 de instituire, în cadrul Fondului pentru securitate internă, a instrumentului de sprijin financiar pentru frontiere externe și vize și de abrogare a Deciziei nr. 574/2007/CE (JO L 150, 20.5.2014, p. 143).

      (2)  Decizia 2000/365/CE a Consiliului din 29 mai 2000 privind solicitarea Regatului Unit al Marii Britanii și Irlandei de Nord de a participa la unele dintre dispozițiile acquis-ului Schengen (JO L 131, 1.6.2000, p. 43).

      (3)  Decizia 2002/192/CE a Consiliului din 28 februarie 2002 privind solicitarea Irlandei de a participa la unele dintre dispozițiile acquis-ului Schengen (JO L 64, 7.3.2002, p. 20).

      (4)  Data de la care acordul se va aplica cu titlu provizoriu se va publica în Jurnalul Oficial al Uniunii Europene de către Secretariatul General al Consiliului.


title: Decizia nr. 1530/2007/CE a Parlamentului European și a Consiliului din 24 octombrie 2007 privind mobilizarea Fondului de Solidaritate al Uniunii Europene, în aplicarea punctului 26 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară

text:
               21.12.2007

               RO

               Jurnalul Oficial al Uniunii Europene

               L 337/1

      DECIZIA NR. 1530/2007/CE A PARLAMENTULUI EUROPEAN ȘI A CONSILIULUI

   din 24 octombrie 2007
   privind mobilizarea Fondului de Solidaritate al Uniunii Europene, în aplicarea punctului 26 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (1), în special punctul 26,
   având în vedere Regulamentul (CE) nr. 2012/2002 al Consiliului din 11 noiembrie 2002 de instituire a Fondului de Solidaritate al Uniunii Europene (2),
   având în vedere propunerea Comisiei,
   întrucât:

               (1)

               Uniunea Europeană a creat un Fond de Solidaritate al Uniunii Europene („Fondul”) pentru a-și exprima solidaritatea față de populația din regiunile afectate de catastrofe naturale.

               (2)

               Acordul interinstituțional din 17 mai 2006 permite mobilizarea Fondului până la plafonul anual de 1 miliard EUR.

               (3)

               Regulamentul (CE) nr. 2012/2002 cuprinde dispozițiile care permit mobilizarea Fondului.

               (4)

               Germania și Franța au depus cereri pentru mobilizarea Fondului, referitoare la două catastrofe naturale cauzate de o furtună violentă și, respectiv, un ciclon tropical,

         DECID:
   Articolul 1
   În cadrul bugetului general al Uniunii Europene pentru exercițiul financiar 2007, se mobilizează Fondul de Solidaritate al Uniunii Europene pentru suma de 172 195 985 EUR în credite de plată și în credite de angajament.
   Articolul 2
   Prezenta decizie se publică în Jurnalul Oficial al Uniunii Europene.

      Adoptată la Strasburg, 24 octombrie 2007.

            Pentru Parlamentul European

            Președintele

         H.-G. PÖTTERING

            Pentru Consiliu

            Președintele

         M. LOBO ANTUNES

      (1)  JO C 139, 14.6.2006, p. 1.

      (2)  JO L 311, 14.11.2002, p. 3.


               12.8.2016

               RO

               Jurnalul Oficial al Uniunii Europene

               C 294/60

         P8_TA(2014)0084
   Numirea președintelui, vicepreședintelui și a unor membri ai Comitetului unic de rezoluție *
   Decizia Parlamentului European din 16 decembrie 2014 referitoare la propunerea Comisiei privind numirea președintelui, a vicepreședintelui și a unor membri ai Comitetului unic de rezoluție (C(2014)9456 – C8-0284/2014 – 2014/0901(NLE))
   (Aprobare)
   (2016/C 294/21)

      Parlamentul European,

               —

               având în vedere propunerea Comisiei din 5 decembrie 2014 privind numirea președintelui, a vicepreședintelui și a membrilor conducerii Comitetului unic de rezoluție (C(2014)9456),

               —

               având în vedere articolul 56 alineatul (6) al treilea paragraf din Regulamentul (UE) nr. 806/2014 al Parlamentului European și al Consiliului din 15 iulie 2014 de stabilire a unor norme uniforme și a unei proceduri uniforme de rezoluție a instituțiilor de credit și a anumitor firme de investiții în cadrul unui mecanism unic de rezoluție și al unui fond unic de rezoluție și de modificare a Regulamentului (UE) nr. 1093/2010 (1),

               —

               având în vedere Regulamentul său de procedură,

               —

               având în vedere raportul Comisiei pentru afaceri economice și monetare (A8-0070/2014),

               A.

               întrucât articolul 56 alineatul (4) din Regulamentul (UE) nr. 806/2014 prevede că președintele, vicepreședintele și membrii Comitetului unic de rezoluție (Comitetul) menționați la articolul 43 alineatul (1) litera (b) din regulament sunt numiți pe baza meritelor, a aptitudinilor, a cunoștințelor lor cu privire la aspecte bancare și financiare, precum și a experienței relevante în domeniul supravegherii și al reglementării financiare și al rezoluției bancare;

               B.

               întrucât articolul 56 alineatul (4) din Regulamentul (UE) nr. 806/2014 prevede că numirea membrilor Comitetului trebuie să aibă loc prin respectarea principiilor echilibrului de gen, al experienței și al calificărilor;

               C.

               întrucât, în conformitate cu articolul 56 alineatul (6) din Regulamentul (UE) nr. 806/2014, Comisia a adoptat, la 19 noiembrie 2014, o listă de candidați finaliști pentru funcțiile de președinte și vicepreședinte al Comitetului;

               D.

               întrucât, în conformitate cu articolul 56 alineatul (6) din Regulamentul (UE) nr. 806/2014, Comisia a adoptat, la 1 decembrie 2014, o listă de candidați finaliști pentru funcțiile de membri ai Comitetului menționați la articolul 43 alineatul (1) litera (b) din respectivul regulament;

               E.

               întrucât, în conformitate cu articolul 56 alineatul (6) din Regulamentul (UE) nr. 806/2014, cele două liste de candidați finaliști au fost transmise Parlamentului;

               F.

               întrucât, la 5 decembrie 2014, Comisia a adoptat o propunere privind numirea președintelui, a vicepreședintelui și a unor membri ai Comitetului unic de rezoluție și a transmis această propunere Parlamentului;

               G.

               întrucât Comisia pentru afaceri economice și monetare din cadrul Parlamentului a început ulterior evaluarea calificărilor candidaților propuși pentru funcțiile de președinte, vicepreședinte și membru al Comitetului, în special având în vedere cerințele stabilite la articolul 56 alineatul (4) din Regulamentul (UE) nr. 806/2014;

               H.

               întrucât, la 8 decembrie 2014, comisia a organizat audierea dnei Elke König, candidata propusă pentru funcția de președinte al Comitetului, în cursul căreia aceasta a făcut o declarație introductivă și apoi a răspuns la întrebările adresate de membrii comisiei;

               I.

               întrucât, la 9 decembrie 2014, comisia a organizat audierea dlui Timo Löyttyniemi, candidatul propus pentru funcția de vicepreședinte al Comitetului, precum și audierea celor patru candidați propuși pentru funcția de membru al Comitetului, Mauro Grande, Antonio Carrascosa, Joanne Kellermann și Dominique Laboureix; întrucât, în cadrul audierii, toți cei cinci candidați propuși au făcut o declarație introductivă și apoi au răspuns la întrebările adresate de membrii comisiei,

               1.

               aprobă propunerea Comisiei privind numirea următorilor candidați propuși:

                           (a)

                           Elke König pentru funcția de președinte al Comitetului;

                           (b)

                           Timo Löyttyniemi pentru funcția de vicepreședinte al Comitetului;

                           (c)

                           Mauro Grande pentru funcția de membru al Comitetului;

                           (d)

                           Antonio Carrascosa pentru funcția de membru al Comitetului;

                           (e)

                           Joanne Kellermann pentru funcția de membru al Comitetului;

                           (f)

                           Dominique Laboureix pentru funcția de membru al Comitetului;

               2.

               încredințează Președintelui sarcina de a transmite prezenta decizie Consiliului, Comisiei și guvernelor statelor membre.

      (1)  JO L 225, 30.7.2014, p. 1.


title: Decizia (UE) 2015/890 a Consiliului din 8 iunie 2015 privind poziția care urmează să fie adoptată, în numele Uniunii Europene, în cadrul Comitetului mixt al SEE referitor la o modificare a anexei II (Reglementări tehnice, standarde, încercări și certificare) la Acordul privind SEE (Alimente noi)

text:
                  11.6.2015

                  RO

                  Jurnalul Oficial al Uniunii Europene

                  L 146/5

            DECIZIA (UE) 2015/890 A CONSILIULUI
      din 8 iunie 2015
      privind poziția care urmează să fie adoptată, în numele Uniunii Europene, în cadrul Comitetului mixt al SEE referitor la o modificare a anexei II (Reglementări tehnice, standarde, încercări și certificare) la Acordul privind SEE (Alimente noi)
      CONSILIUL UNIUNII EUROPENE,
      având în vedere Tratatul privind funcționarea Uniunii Europene, în special articolul 114 coroborat cu articolul 218 alineatul (9),
      având în vedere Regulamentul (CE) nr. 2894/94 al Consiliului din 28 noiembrie 1994 privind normele de punere în aplicare a Acordului privind Spațiul Economic European (1), în special articolul 1 alineatul (3),
      având în vedere propunerea Comisiei Europene,
      întrucât:

                  (1)

                  Acordul privind Spațiul Economic European (2) (denumit în continuare „Acordul privind SEE”) a intrat în vigoare la 1 ianuarie 1994.

                  (2)

                  În temeiul articolului 98 din Acordul privind SEE, Comitetul mixt al SEE poate decide modificarea, între altele, a anexei II la Acordul privind SEE.

                  (3)

                  Anexa II la Acordul privind SEE conține dispoziții și măsuri specifice legate de reglementările tehnice, standarde, încercări și certificare.

                  (4)

                  Regulamentul (CE) nr. 258/97 al Parlamentului European și al Consiliului (3) urmează să fie încorporat în Acordul privind SEE.

                  (5)

                  Regulamentul (CE) nr. 1852/2001 al Comisiei (4) urmează să fie încorporat în Acordul privind SEE.

                  (6)

                  Recomandarea 97/618/CE a Comisiei (5) urmează să fie încorporată în Acordul privind SEE.

                  (7)

                  Articolul 38 din Regulamentul (CE) nr. 1829/2003 al Parlamentului European și al Consiliului (6) modifică Regulamentul (CE) nr. 258/97 și urmează să fie încorporat în Acordul privind SEE.

                  (8)

                  Prin urmare, anexa II la Acordul privind SEE ar trebui modificată în consecință.

                  (9)

                  Prin urmare, poziția Uniunii în cadrul Comitetului mixt al SEE ar trebui să se bazeze pe proiectul de decizie atașat,

            ADOPTĂ PREZENTA DECIZIE:
      Articolul 1
      Poziția care urmează să fie adoptată, în numele Uniunii, în cadrul Comitetului mixt al SEE referitor la propunerea de modificare a anexei II (Reglementări tehnice, standarde, încercări și certificare) la Acordul privind SEE se bazează pe proiectul de decizie a Comitetului mixt al SEE atașat la prezenta decizie.
      Articolul 2
      Prezenta decizie intră în vigoare la data adoptării.

         Adoptată la Luxemburg, 8 iunie 2015.

               Pentru Consiliu

               Președintele

            D. REIZNIECE-OZOLA

         (1)  JO L 305, 30.11.1994, p. 6.

         (2)  JO L 1, 3.1.1994, p. 3.

         (3)  Regulamentul (CE) nr. 258/97 al Parlamentului European și al Consiliului din 27 ianuarie 1997 privind alimentele și ingredientele alimentare noi (JO L 43, 14.2.1997, p. 1).

         (4)  Regulamentul (CE) nr. 1852/2001 al Comisiei din 20 septembrie 2001 de stabilire a normelor de aplicare privind punerea la dispoziția publicului a anumitor informații și protecția informațiilor furnizate în conformitate cu Regulamentul (CE) nr. 258/97 al Parlamentului European și al Consiliului (JO L 253, 21.9.2001, p. 17).

         (5)  Recomandarea 97/618/CE a Comisiei din 29 iulie 1997 privind aspectele științifice și prezentarea informațiilor necesare pentru susținerea cererilor de introducere pe piață a alimentelor noi și a ingredientelor alimentare noi și pregătirea de rapoarte de evaluare inițiale în temeiul Regulamentului (CE) nr. 258/97 al Parlamentului European și al Consiliului (JO L 253, 16.9.1997, p. 1).

         (6)  Regulamentul (CE) nr. 1829/2003 al Parlamentului European și al Consiliului din 22 septembrie 2003 privind produsele alimentare și furajele modificate genetic (JO L 268, 18.10.2003, p. 1).

         PROIECT
         DECIZIA NR. …/2015 A COMITETULUI MIXT AL SEE
         din …
         de modificare a anexei II (Reglementări tehnice, standarde, încercări și certificare) la Acordul privind SEE
         COMITETUL MIXT AL SEE,
         având în vedere Acordul privind Spațiul Economic European (denumit în continuare „Acordul privind SEE”), în special articolul 98,
         întrucât:

                     (1)

                     Regulamentul (CE) nr. 258/97 al Parlamentului European și al Consiliului din 27 ianuarie 1997 privind alimentele și ingredientele alimentare noi (1) urmează să fie încorporat în Acordul privind SEE.

                     (2)

                     Regulamentul (CE) nr. 1852/2001 al Comisiei din 20 septembrie 2001 de stabilire a normelor de aplicare privind punerea la dispoziția publicului a anumitor informații și protecția informațiilor furnizate în conformitate cu Regulamentul (CE) nr. 258/97 al Parlamentului European și al Consiliului (2) urmează să fie încorporat în Acordul privind SEE.

                     (3)

                     Recomandarea 97/618/CE a Comisiei din 29 iulie 1997 privind aspectele științifice și prezentarea informațiilor necesare pentru susținerea cererilor de introducere pe piață a alimentelor noi și a ingredientelor alimentare noi și pregătirea de rapoarte de evaluare inițiale în temeiul Regulamentului (CE) nr. 258/97 al Parlamentului European și al Consiliului (3) urmează să fie încorporată în Acordul privind SEE.

                     (4)

                     Articolul 38 din Regulamentul (CE) nr. 1829/2003 al Parlamentului European și al Consiliului din 22 septembrie 2003 privind produsele alimentare și furajele modificate genetic (4) modifică Regulamentul (CE) nr. 258/97 și urmează să fie încorporat în Acordul privind SEE.

                     (5)

                     Prezenta decizie se referă la legislația privind produsele alimentare. Legislația privind produsele alimentare nu se aplică Principatului Liechtenstein atât timp cât aplicarea Acordului între Comunitatea Europeană și Confederația Elvețiană privind schimburile comerciale cu produse agricole este extinsă la Liechtenstein, astfel cum se prevede în partea introductivă a capitolului XII din anexa II la Acordul privind SEE. În consecință, prezenta decizie nu se aplică Principatului Liechtenstein.

                     (6)

                     Prin urmare, anexa II la Acordul privind SEE ar trebui modificată în consecință,

               ADOPTĂ PREZENTA DECIZIE:
         Articolul 1
         Capitolul XII din anexa II la Acordul privind SEE se modifică după cum urmează:

                     1.

                     După punctul 97 [Regulamentul (UE) nr. 1169/2011 al Parlamentului European și al Consiliului] se adaugă următorul text:

                                 „98.

                                    31997 R 0258: Regulamentul (CE) nr. 258/97 al Parlamentului European și al Consiliului din 27 ianuarie 1997 privind alimentele și ingredientele alimentare noi (JO L 43, 14.2.1997, p. 1), astfel cum a fost modificat prin:

                                             —

                                                32003 R 1829: Regulamentul (CE) nr. 1829/2003 al Parlamentului European și al Consiliului din 22 septembrie 2003 (JO L 268, 18.10.2003, p. 1);

                                             —

                                                32008 R 1332: Regulamentul (CE) nr. 1332/2008 al Parlamentului European și al Consiliului din 16 decembrie 2008 (JO L 354, 31.12.2008, p. 7).

                                       În sensul prezentului acord, dispozițiile regulamentului se citesc cu următoarele adaptări:
                                 La articolul 7 se adaugă următorul text:
                                 «Atunci când Comisia adoptă decizii de autorizare, statele AELS vor adopta în același timp, în termen de 30 de zile de la adoptarea deciziei Comunității, decizii corespunzătoare. Comitetul mixt al SEE este informat despre aceste decizii și publică periodic listele acestora în suplimentul SEE al Jurnalului Oficial.
                                 În cazul oricărui dezacord între părțile contractante privind punerea în aplicare a acestor dispoziții, se aplică mutatis mutandis partea VII din acord.»

                                 99.

                                    32001 R 1852: Regulamentul (CE) nr. 1852/2001 al Comisiei din 20 septembrie 2001 de stabilire a normelor de aplicare privind punerea la dispoziția publicului a anumitor informații și protecția informațiilor furnizate în conformitate cu Regulamentul (CE) nr. 258/97 al Parlamentului European și al Consiliului (JO L 253, 21.9.2001, p. 17).”

                     2.

                     La titlul „ACTE DE CARE STATELE AELS ȘI AUTORITATEA AELS DE SUPRAVEGHERE ȚIN CONT ÎN MOD CORESPUNZĂTOR”, după punctul 16 (Recomandarea 2013/647/UE a Comisiei) se adaugă următorul punct:

                                 „17.

                                    31997 H 0618: Recomandarea 97/618/CE a Comisiei din 29 iulie 1997 privind aspectele științifice și prezentarea informațiilor necesare pentru susținerea cererilor de introducere pe piață a alimentelor noi și a ingredientelor alimentare noi și pregătirea de rapoarte de evaluare inițiale în temeiul Regulamentului (CE) nr. 258/97 al Parlamentului European și al Consiliului (JO L 253, 16.9.1997, p. 1).”

               Articolul 2
         Textele Regulamentelor (CE) nr. 258/97, (CE) nr. 1852/2001 și (CE) nr. 1829/2003, precum și textul Recomandării 97/618/CE în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
         Articolul 3
         Prezenta decizie intră în vigoare la …, cu condiția să se fi efectuat toate notificările prevăzute la articolul 103 alineatul (1) din acord către Comitetul mixt al SEE (*).
         Articolul 4
         Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.

            Adoptată la Bruxelles, …

                  Pentru Comitetul mixt al SEE

                  Președintele

               …

                  Secretarii

                  Comitetului mixt al SEE

               …

            (1)  JO L 43, 14.2.1997, p. 1.

            (2)  JO L 253, 21.9.2001, p. 17.

            (3)  JO L 253, 16.9.1997, p. 1.

            (4)  JO L 268, 18.10.2003, p. 1.

            (*)  [Nu au fost semnalate obligații constituționale.] [Au fost semnalate obligații constituționale.]


title: 2011/771/UE: Decizia Parlamentului European și a Consiliului din 16 noiembrie 2011 privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară (cererea EGF/2011/004 EL/ALDI Hellas introdusă de Grecia)

text:
               30.11.2011

               RO

               Jurnalul Oficial al Uniunii Europene

               L 317/29

         DECIZIA PARLAMENTULUI EUROPEAN ȘI A CONSILIULUI
   din 16 noiembrie 2011
   privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară (cererea EGF/2011/004 EL/ALDI Hellas introdusă de Grecia)
   (2011/771/UE)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară (1), în special punctul 28,
   având în vedere Regulamentul (CE) nr. 1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare (2), în special articolul 12 alineatul (3),
   având în vedere propunerea Comisiei Europene,
   întrucât:

               (1)

               Fondul european de ajustare la globalizare (FEG) a fost creat pentru a oferi sprijin suplimentar lucrătorilor disponibilizați ca urmare a schimbărilor structurale majore ale modelelor comerciale internaționale generate de globalizare și pentru a-i ajuta să se reintegreze pe piața forței de muncă.

               (2)

               Domeniul de aplicare a FEG a fost extins pentru cererile depuse începând cu 1 mai 2009 pentru a include acordarea de sprijin lucrătorilor disponibilizați ca urmare directă a crizei financiare și economice mondiale.

               (3)

               Acordul interinstituțional din 17 mai 2006 permite mobilizarea FEG în limita unui plafon anual de 500 milioane EUR.

               (4)

               La 10 mai 2011, Grecia a prezentat o cerere de mobilizare a FEG, în legătură cu concedierile de la întreprinderea ALDI Hellas Supermarket Holding EPE & Assoc. E.E. și de la unul dintre furnizorii acesteia, Thessaloniki Logistics S.A., și a prezentat informații suplimentare până la 22 iunie 2011. Cererea îndeplinește condițiile pentru stabilirea contribuțiilor financiare astfel cum sunt prevăzute la articolul 10 din Regulamentul (CE) nr. 1927/2006. Prin urmare, Comisia propune mobilizarea sumei de 2 918 500 EUR.

               (5)

               Prin urmare, ar trebui mobilizat FEG pentru a oferi o contribuție financiară ca răspuns la cererea depusă de Grecia,

         ADOPTĂ PREZENTA DECIZIE:
   Articolul 1
   În cadrul bugetului general al Uniunii Europene pentru exercițiul financiar 2011, se mobilizează Fondul european de ajustare la globalizare pentru alocarea sumei de 2 918 500 EUR sub formă de credite de angajament și credite de plată.
   Articolul 2
   Prezenta decizie se publică în Jurnalul Oficial al Uniunii Europene.

      Adoptată la Strasbourg, 16 noiembrie 2011.

            Pentru Parlamentul European

            Președintele

         J. BUZEK

            Pentru Consiliu

            Președintele

         W. SZCZUKA

      (1)  JO C 139, 14.6.2006, p. 1.

      (2)  JO L 406, 30.12.2006, p. 1.


title: Decizia (UE) 2015/1658 a Parlamentului European din 29 aprilie 2015 privind închiderea conturilor Autorității Europene pentru Siguranța Alimentară pentru exercițiul financiar 2013

text:
               30.9.2015

               RO

               Jurnalul Oficial al Uniunii Europene

               L 255/247

      DECIZIA (UE) 2015/1658 A PARLAMENTULUI EUROPEAN
      din 29 aprilie 2015
      privind închiderea conturilor Autorității Europene pentru Siguranța Alimentară pentru exercițiul financiar 2013
      PARLAMENTUL EUROPEAN,

                  —

                  având în vedere conturile anuale finale ale Autorității Europene pentru Siguranța Alimentară pentru exercițiul financiar 2013,

                  —

                  având în vedere Raportul Curții de Conturi privind conturile anuale ale Autorității Europene pentru Siguranța Alimentară pentru exercițiul financiar 2013, însoțit de răspunsurile autorității (1),

                  —

                  având în vedere Declarația de asigurare (2) privind fiabilitatea conturilor și legalitatea și regularitatea operațiunilor subiacente, întocmită de Curtea de Conturi pentru exercițiul financiar 2013 în temeiul articolului 287 din Tratatul privind funcționarea Uniunii Europene,

                  —

                  având în vedere Recomandarea Consiliului din 17 februarie 2015 privind descărcarea de gestiune a autorității cu privire la execuția bugetului pentru exercițiul financiar 2013 (05304/2015 – C8-0054/2015),

                  —

                  având în vedere articolul 319 din Tratatul privind funcționarea Uniunii Europene,

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (3),

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (4), în special articolul 208,

                  —

                  având în vedere Regulamentul (CE) nr. 178/2002 al Parlamentului European și al Consiliului din 28 ianuarie 2002 de stabilire a principiilor și a cerințelor generale ale legislației alimentare, de instituire a Autorității Europene pentru Siguranța Alimentară și de stabilire a procedurilor în domeniul siguranței produselor alimentare (5), în special articolul 44,

                  —

                  având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (6),

                  —

                  având în vedere Regulamentul delegat (UE) nr. 1271/2013 al Comisiei din 30 septembrie 2013 privind Regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (7), în special articolul 108,

                  —

                  având în vedere articolul 94 și anexa V la Regulamentul său de procedură,

                  —

                  având în vedere raportul Comisiei pentru control bugetar și avizul Comisiei pentru mediu, sănătate publică și siguranță alimentară (A8-0097/2015),

         1.

            ia act de conturile anuale finale ale Autorității Europene pentru Siguranța Alimentară, astfel cum sunt anexate la raportul Curții de Conturi;

         2.

            aprobă închiderea conturilor Autorității Europene pentru Siguranța Alimentară pentru exercițiul financiar 2013;

         3.

            încredințează președintelui sarcina de a transmite prezenta decizie directorului executiv al Autorității Europene pentru Siguranța Alimentară, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

               Președintele

            Martin SCHULZ

               Secretarul general

            Klaus WELLE

         (1)  JO C 442, 10.12.2014, p. 160.

         (2)  A se vedea nota de subsol 1.

         (3)  JO L 248, 16.9.2002, p. 1.

         (4)  JO L 298, 26.10.2012, p. 1.

         (5)  JO L 31, 1.2.2002, p. 1.

         (6)  JO L 357, 31.12.2002, p. 72.

         (7)  JO L 328, 7.12.2013, p. 42.


title: 2013/720/UE: Decizia Consiliului din 15 noiembrie 2013 privind semnarea, în numele Uniunii Europene, a protocolului între Uniunea Europeană și Regatul Maroc de stabilire a posibilităților de pescuit și a contribuției financiare prevăzute de acordul de parteneriat în domeniul pescuitului între Uniunea Europeană și Regatul Maroc

text:
                  7.12.2013

                  RO

                  Jurnalul Oficial al Uniunii Europene

                  L 328/1

         DECIZIA CONSILIULUI
         din 15 noiembrie 2013
         privind semnarea, în numele Uniunii Europene, a protocolului între Uniunea Europeană și Regatul Maroc de stabilire a posibilităților de pescuit și a contribuției financiare prevăzute de acordul de parteneriat în domeniul pescuitului între Uniunea Europeană și Regatul Maroc
         (2013/720/UE)
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 43, coroborat cu articolul 218 alineatul (5),
         având în vedere propunerea Comisiei Europene,
         întrucât:

                     (1)

                     La 22 mai 2006, Consiliul a aprobat Acordul de parteneriat în domeniul pescuitului între Comunitatea Europeană și Regatul Maroc (1) (denumit în continuare „acordul de parteneriat”) prin adoptarea Regulamentului (CE) nr. 764/2006 (2).

                     (2)

                     Aplicarea ultimului protocol la acordul de parteneriat, de stabilire a posibilităților de pescuit și a contribuției financiare prevăzute de acordul de parteneriat (3), a încetat la 20 decembrie 2011.

                     (3)

                     Consiliul a autorizat Comisia să negocieze un nou protocol care să acorde navelor din Uniune posibilități de pescuit în apele relevante asupra cărora Regatul Maroc își exercită suveranitatea sau jurisdicția în sectorul pescuitului. După încheierea negocierilor, a fost parafat un nou protocol la 24 iulie 2013.

                     (4)

                     Este oportun să se semneze noul protocol sub rezerva încheierii acestuia,

               ADOPTĂ PREZENTA DECIZIE:

            Articolul 1
            Semnarea în numele Uniunii a protocolului între Uniunea Europeană și Regatul Maroc de stabilire a posibilităților de pescuit și a contribuției financiare prevăzute de acordul de parteneriat în domeniul pescuitului între Uniunea Europeană și Regatul Maroc (denumit în continuare „protocolul”) se autorizează sub rezerva încheierii protocolului menționat.
            Textul protocolului se atașează la prezenta decizie.

            Articolul 2
            Președintele Consiliului este autorizat să desemneze persoana (persoanele) împuternicită (împuternicite) să semneze protocolul în numele Uniunii.

            Articolul 3
            Prezenta decizie intră în vigoare la data adoptării.

            Adoptată la Bruxelles, 15 noiembrie 2013.

                  Pentru Consiliu

                  Președintele

               R. ŠADŽIUS

            (1)  JO L 141, 29.5.2006, p. 4.

            (2)  Regulamentul (CE) nr. 764/2006 din 22 mai 2006 privind încheierea Acordului de parteneriat în domeniul pescuitului între Comunitatea Europeană și Regatul Maroc (JO L 141, 29.5.2006, p. 1).

            (3)  Protocol între Uniunea Europeană și Regatul Maroc de stabilire a posibilităților de pescuit și a contribuției financiare prevăzute de Acordul de parteneriat în domeniul pescuitului dintre Comunitatea Europeană și Regatul Maroc (JO L 202, 5.8.2011, p. 3).


title: Decizia Consiliului din 22 aprilie 1980 privind încheierea acordului între Comunitatea Economică Europeană și Canada negociat în conformitate cu articolul XXVIII din GATT în ceea ce privește anumite produse din sectorul fructelor și legumelor

text:
               03/Volumul 03

               RO

               Jurnalul Ofícial al Uniunii Europene

               191

         31980D0461

               L 111/17

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 22 aprilie 1980
   privind încheierea acordului între Comunitatea Economică Europeană și Canada negociat în conformitate cu articolul XXVIII din GATT în ceea ce privește anumite produse din sectorul fructelor și legumelor
   (80/461/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene, în special articolul 113,
   având în vedere recomandarea Comisiei,
   întrucât Canada, pe baza articolului XXVIII din Acordul general pentru tarife și comerț (GATT), și-a anunțat intenția de a modifica concesiile tarifare pentru anumite produse al căror principal furnizor este Comunitatea Economică Europeană;
   întrucât Comisia s-a angajat în negocieri cu Canada în conformitate cu articolul XXVIII din GATT; întrucât Comisia a ajuns la un acord satisfăcător cu această țară,
   DECIDE:
   Articolul 1
   Acordul între Comunitatea Economică Europeană și Canada, negociat în conformitate cu articolul XXVIII din GATT în ceea ce privește anumite produse din sectorul fructelor și legumelor, este aprobat în numele Comunității.
   Textul acordului este anexat la prezenta decizie.
   Articolul 2
   Președintele Consiliului este autorizat să numească persoana împuternicită să semneze acordul prin care Comunitatea își asumă obligații.
   Articolul 3
   Rezultatul negocierilor este notificat părților contractante ale GATT.

      Adoptată la Luxemburg, 22 aprilie 1980.

            Pentru Consiliu

            Președintele

         G. ZAMBERLETTI

   ACORD
   între Comunitatea Economică Europeană și Canada negociat în conformitate cu articolul XXVIII din GATT în ceea ce privește anumite produse din sectorul fructelor și legumelor
   Documentele din anexă conțin rezultatele negocierilor între delegația Canadei și Comisia Comunităților Europene pe baza articolului XXVIII din GATT în vederea modificării concesiilor prevăzute în lista V „Canada”.

            În numele delegației Comisiei Comunităților Europene

            În numele delegației Canadei

   Negocieri privind lista V „Canada”

               Domnul Olivier Long,

               Director general,

               Secretariatul GATT,

               Centrul William Rappard,

               rue de Lausanne, 154,

               CH – 1211 Geneva

         Delegația Canadei și Comisia Comunităților Europene au încheiat negocierile în conformitate cu articolul XXVIII în vederea modificării concesiilor prevăzute în lista V „Canada” după cum decurge din raportul prezentat în anexă.

            În numele delegației Comisiei Comunităților Europene

            În numele delegației Canadei

   Rezultatele negocierilor între Canada și Comunitățile Europene în conformitate cu articolul XXVIII în vederea modificării concesiilor prevăzute în lista V „Canada”

      Modificări în lista V „Canada”

   Notă
   Concesiile enumerate în anexa A se vor înlocui cu cele menționate în anexa B. Cu excepția unei indicații contrare, fiecare produs menționat în anexa B conferă Comunităților Europene drepturile de negociere inițiale.

         ANEXA A

                  Numere tarifare

                  Denumirile mărfurilor

                  Procentul drepturilor consolidate în lista actuală

                  2400-1

                  Cicoare în stare naturală sau proaspătă … (livra)

                  Scutire

                  3905-1

                  Amidon de cartofi și făină de cartofi … (livra)

                  1,5 cts

                  8400-1

                  Ceapă mică și ceapă eșalotă, în stare naturală …

                  15 %

                  8505-1

                  Ciuperci conservate, nedenumite în altă parte …

                  12,5 %

                  Legume preparate, în cutii ermetice sau alte recipiente ermetice, masa impozabilă trebuind să cuprindă masa recipientelor:

                  8904-1

                  Mazăre … (livra)

                  1,5 cts

                  8905-1

                  Tomate … (livra)

                  2 cts

                  8905-2

                  Pastă de tomate … (livra)

                  1,5 cts

                  8906-1

                  nedenumite în altă parte …

                  15 %

                  10525-2

                  Pepeni galbeni, marinați sau conservați în sare, în saramură, în ulei sau în orice alt fel, nedenumiți în altă parte …

                  15 %

                  10530-1

                  Jeleuri, dulcețuri, marmelade, paste de fructe și mincemeats condensate … (livra)

                  3 cts

                  10550-1

                  Pepeni verzi pentru conserve (Zucca melon), curățați de coajă sau tăiați, conservați în gaz sulfuros sau în saramură, înainte de a fi introduși în produse canadiene …

                  5 %

                  Sucuri de fructe și siropuri de fructe, nedenumite, și anume:

                  15201-1

                  Suc de lămâie …

                  5 %

         ANEXA B

                  Numere tarifare

                  Denumirile mărfurilor

                  Procentul drepturilor ce urmează să fie consolidate

                  ex 825-1

                  Melci în cutii de conserve (Genus Helix) …

                  7,5 %

                  2400-1

                  Rădăcini de cicoare în stare naturală sau proaspete cu sau fără frunze … (livra)

                  Scutire

                  6600-1

                  Biscuiți dulci …

                  11 %

                  6605-1

                  Biscuiți, îndulciți sau nu, evaluați la cel puțin 20 cenți pe livră, valoare care se calculează pentru masa netă și trebuie să cuprindă valoarea ambalajului obișnuit pe unitate de produs …

                  11 %

                  6700-1

                  Macaroane și fidea fără ouă, nici alte ingrediente … (100 livre)

                  20 cts

                  8400-1

                  Ceapă mică, masa impozabilă trebuie să cuprindă masa ambalajului … (livra)

                  3 cts dar cu un minim de 15 %

                  Legume preparate, în cutii ermetice sau alte recipiente ermetice, nedenumite în altă parte:

                  8902-1

                  Morcovi tineri …

                  17,5 %

                  8903-1

                  Fasole, fiartă …

                  10 %

                  8907-1

                  nedenumite în altă parte …

                  12,5 %

                  8905-1

                  Tomate …

                  13,6 %

                  8915-1

                  Pastă de tomate …

                  13,6 %

                  9025-2

                  Pastă de ficat cu trufe …

                  5 %

                  Cartofi transformați, conservați sau preparați în alt fel și produse din cartofi, inclusiv amidon din cartofi și făină de cartofi, în cutii ermetice sau alte recipiente ermetice sau nu:

                  9036-1

                  nedenumite în altă parte …

                  12,5 %

                  Ciuperci transformate, conservate sau preparate în alt fel, în cutii ermetice sau alte recipiente ermetice sau nu:

                  9061-1

                  nedenumite în altă parte …

                  20 %

                  Fructe marinate sau conservate în sare, în saramură, ulei, oțet sau acid acetic sau în gaz sulfuros sau în alți agenți conservanți similari, în cutii ermetice sau alte recipiente ermetice sau nu; fructe marinate sau conservate în orice alt fel, nedenumite în altă parte:

                  10521-1

                  Pepeni galbeni …

                  Scutire

                  Jeleuri, dulcețuri, marmelade: paste de fructe și mincemeats condensate:

                  10530-1

                  nedenumite în altă parte …

                  10 %

                  10531-1

                  Dulceață de căpșuni care conține sau nu pectină …

                  15 %

                  Sucuri de fructe nedenumite în altă parte, reconstituite sau nu, concentrate sau nu și siropuri de fructe nedenumite în altă parte:

                  10651-1

                  Suc de lămâie …

                  Scutire

                  14100-2

                  Cremă sau pastă de castane, îndulcită sau nu …

                  Scutire

                  16205-1

                  Vermut, vinuri aperitiv sau întăritoare cu o tărie alcoolică de maxim 32 %, importate în butoaie sau în butelii … (galonul)

                  15 cts

                  Șampanie și orice alte vinuri spumoase:

                  16505-1

                  Țuică de pere, produs al fermentației perelor … (galonul)

                  $1,50


title: 2012/192/UE: Decizia Consiliului din 12 iulie 2010 privind semnarea, în numele Uniunii, a Înțelegerii între Uniunea Europeană și Republica Islanda, Principatul Liechtenstein, Regatul Norvegiei și Confederația Elvețiană privind participarea acestor state la lucrările comitetelor care asistă Comisia Europeană în exercitarea competențelor sale de executare în vederea punerii în aplicare, asigurării respectării și dezvoltării acquis-ului Schengen

text:
               13.4.2012

               RO

               Jurnalul Oficial al Uniunii Europene

               L 103/1

         DECIZIA CONSILIULUI
   din 12 iulie 2010
   privind semnarea, în numele Uniunii, a Înțelegerii între Uniunea Europeană și Republica Islanda, Principatul Liechtenstein, Regatul Norvegiei și Confederația Elvețiană privind participarea acestor state la lucrările comitetelor care asistă Comisia Europeană în exercitarea competențelor sale de executare în vederea punerii în aplicare, asigurării respectării și dezvoltării acquis-ului Schengen
   (2012/192/UE)
   CONSILIUL UNIUNII EUROPENE,
   Având în vedere Tratatul privind funcționarea Uniunii Europene, în special articolele 74, 77 și 79, coroborate cu articolul 218 alineatul (5),
   având în vedere propunerea Comisiei Europene,
   întrucât:

               (1)

               Ca urmare a autorizației acordate Comisiei la 15 mai 2006, negocierile cu Republica Islanda, Principatul Liechtenstein, Regatul Norvegiei și Confederația Elvețiană în ceea ce privește participarea acestor state la lucrările comitetelor care asistă Comisia în exercitarea competențelor sale de executare în vederea punerii în aplicare, asigurării respectării și dezvoltării acquis-ului Schengen au fost încheiate.

               (2)

               Sub rezerva încheierii sale la o dată ulterioară, Înțelegerea între Uniunea Europeană și Republica Islanda, Principatul Liechtenstein, Regatul Norvegiei și Confederația Elvețiană privind participarea acestor state la lucrările comitetelor care asistă Comisia Europeană în exercitarea competențelor sale de executare în vederea punerii în aplicare, asigurării respectării și dezvoltării acquis-ului Schengen („înțelegerea”), parafată la 30 iunie 2009, ar trebui să fie semnată și declarația comună anexată ar trebui să fie aprobată.

               (3)

               Prezenta decizie nu aduce atingere poziției Regatului Unit, în temeiul Protocolului privind integrarea acquis-ului Schengen în cadrul Uniunii Europene, anexat la Tratatul privind Uniunea Europeană și la Tratatul privind funcționarea Uniunii Europene și al Deciziei 2000/365/CE a Consiliului din 29 mai 2000 privind solicitarea Regatului Unit al Marii Britanii și Irlandei de Nord de a participa la unele dintre dispozițiile acquis-ului Schengen (1).

               (4)

               Prezenta decizie nu aduce atingere poziției Irlandei, în temeiul Protocolului privind integrarea acquis-ului Schengen în cadrul Uniunii Europene, anexat la Tratatul privind Uniunea Europeană și la Tratatul privind funcționarea Uniunii Europene și al Deciziei 2002/192/CE a Consiliului din 28 februarie 2002 privind solicitarea Irlandei de a participa la unele dintre dispozițiile acquis-ului Schengen (2).

               (5)

               Prezenta decizie nu aduce atingere poziției Danemarcei, în temeiul Protocolului privind poziției Danemarcei, anexat la Tratatul privind Uniunea Europeană și la Tratatul privind funcționarea Uniunii Europene,

         ADOPTĂ PREZENTA DECIZIE:
   Articolul 1
   Prin prezenta decizie se aprobă, în numele Uniunii, semnarea Înțelegerii între Uniunea Europeană și Republica Islanda, Principatul Liechtenstein, Regatul Norvegiei și Confederația Elvețiană privind participarea acestor state la lucrările comitetelor care asistă Comisia Europeană în exercitarea competențelor sale de executare în vederea punerii în aplicare, asigurării respectării și dezvoltării acquis-ului Schengen („înțelegerea”), sub rezerva încheierii acesteia.
   Textul înțelegerii se atașează la prezenta decizie.
   Articolul 2
   Se aprobă, în numele Uniunii declarația comună atașată la prezenta decizie.
   Articolul 3
   Președintele Consiliului este autorizat să desemneze persoana sau persoanele împuternicite să semneze înțelegerea în numele Uniunii, sub rezerva încheierii acesteia.
   Articolul 4
   Prezenta decizie intră în vigoare la data publicării în Jurnalul Oficial al Uniunii Europene.

      Adoptată la Bruxelles, 12 iulie 2010.

            Pentru Consiliu

            Președintele

         S. LAURELLE

      (1)  JO L 131, 1.6.2000, p. 43.

      (2)  JO L 64, 7.3.2002, p. 20.